Agapornis

Ang African lovebird o lovebird ay ang pangkaraniwang pangalan ng Agapornis (Griyego: αγάπη agape 'pag-ibig'; όρνις ornis 'ibon'), isang maliit na genus ng loro. Taal sa kontinente ng Africa ang walong species nito, samantalang ang Madagascar lovebird naman ay taal sa Madagascar.

Nakuha ng African lovebird ang pangalan nito sa katangian nitong maging masalamuha, magiliw, at monogamo sa kanilang kapares na mapapansing kanilang laging katabi.  Naninirahan ang mga ito sa maliliit na pangkat at kumakain ng mga bunga, gulay, damo, at mga butil ang mga African lovebird. Ang Abyssinian lovebird naman ay kumakain ng mga kulisap at igos, samantalang ang Swindern's lovebird ay nangangailangan ng lokál na igos, kung kaya ito'y mahirap gawíng alagaín. 

Ang ilang species ay popular bilang alagang hayop—peach-faced lovebird, black-masked lovebird, fischer's lovebird, black-cheeked lovebird. Sa pag-iibon, ang mga ito'y nagbubunga ng iba't ibang kulay sa pamamagitan ng pilíng pagpapalahi. Ang karaniwang tumatagal ang búhay ng lovebird mula 10 hanggang 15 taon.

Species

Talasanggunian

Agapornis
Loro